text: Overhold de fem råd om fyrværkeri: En ødelagt hånd eller et smadret øje kan aldrig erstattes 
  31 december 2017 kl. 07.39
  Fyrværkeri er hvert nytår skyld i at børn og voksne kommer alvorligt til skade i ulykker med fyrværkeri - både lovligt og ulovligt. Men overholder du de fem fyrværkeriråd, er risikoen ved at fyre af langt mindre.
  Du bør stadig bruge din sunde fornuft, følge brugsanvisnin
  gen og holde dig ædru, når du skal fyre den af – også nytårsaften klokken 24. 
  Husk den, der tænder lunten, har ansvaret for, at andre ikke kommer til skade, sådan lyder opfordringen fra Syd- og Sønderjyllands Politis Kriminalpræventive Sekretariat.
  - Har du haft fingre i ulovlige kanonslag og bomber, i kådhed holdt krudtet i hånden eller affyret det mod andre mennesker, beder du selv om, at det går galt, understreger specialkonsulent Christian Østergård fra sekretariatet i en pressemeddelelse.
  ​Tag ansvar
  Kontakt straks politiet, hvis du har kender til, at nogen ligger inde med, sælger eller bruger ulovligt fyrværkeri, eller hvis du for eksempel finder en efterladt/smidt krysantemumbombe eller et kanonslag. Rør det ikke selv - kontakt politiet.
  De fem fyrværkeriråd er:
  1. Brug altid beskyttelsesbriller (Også selvom du bare er tilskuer)2. Brug kun godkendt og aldrig hjemmelavet eller ulovligt fyrværkeri3. Hold aldrig tændt fyrværkeri i hånden4. Hold sikkerhedsafstanden og læn dig ikke ind over fyrværkeriet5. Gå aldrig tilbage til en fuser
  
  